林誌

林誌（），字尚默，號蔀斋，一号见一居士。福建閩縣人，明朝政治人物。永樂辛卯科福建解元，壬辰科會元、榜眼。入翰林，官至翰林院侍讀。

生平
永樂九年（1411年）福建鄉試解元。《萬曆野獲編·卷15》：本朝開科以來，南宮壬辰凡四見矣。初為永樂十年，則林誌居首；再為成化八年，則吳寬居首。林以解元會元登榜眼，吳以經魁會元登狀元，俱掇巍科，居翰苑。永樂十年（1412年），聯捷壬辰科會試第一，殿試一甲第二名进士（榜眼），授翰林院編修，参与編撰《性理大全》、《历代名臣奏议》等，累官至右春坊右谕德兼翰林院侍读。宣德元年（1426年）卒《閩中理學淵源考·卷四十二》：侍讀林尚黙先生誌 林誌，閩縣人，年十四嵗，從王偁學，日記數千言。時出論辨，見鋒鋩以折。長者偁曰：此非所以求益，為字曰尚黙。因痛自克治沉潛學問，涵浸淳蓄，久而益富。永樂中，鄉會試皆舉第一。殿試一甲第二名，授翰林院編修，預編《性理》及《四書五經大全》諸書，陞修撰，歴官右諭徳兼侍讀。宣徳元年，預修兩朝實録，卒。誌於學無不研究，後學多從質問經義。性恬於世利，蚤失父，事母孝。宗族有貧而依異姓者，悉歸而撫之。與人交，必誠必信。每公退，輒閉一室，以詩文自娛。所著有周易集説蔀齋集。（通志　道南源委　分省人物考）。

著作
所著有《周易集説》《蔀齋集》。

参考文献

相關條目
明朝解元列表

Category:永樂九年辛卯科福建鄉試舉人
Category:明朝福建鄉試解元
Category:明朝會元
Category:明朝榜眼
Category:明朝翰林院編修
Category:明朝翰林院侍讀
Category:福州人
Z